**Projekt**

**Lënda**: Filozofi XI

**Tema e projektit:** **Filozofia në shekujt (XVII, XVIII, XIX, XX)**

**Qëllimi**: Njohja e filozofisë në periudha të ndryshme kohore, përfaqësuesit dhe mendimi filozofik.

**Kohëzgjatja**: 3 orë mësimore (1 orë – 45’) (3 orë × 45’ = 135’)

**Burimet kryesore të informacionit**: Teksti mësimor, kërkime në internet, biblioteka e shkollës.

**Zhvillimi i orës së parë (tremujori i parë)**

**Faza e parë**:

* Prezantimi i temës dhe ndarja e klasës në grupe.
* Përcaktimi i çështjes që do trajtojë çdo grup.

**Qëllimi**:

* Aftësimi i nxënësve për identifikimin e aftësive individuale në realizimin e detyrës së përcaktuar në grup.

**Kompetencat**:

Rezultatet e të nxënit që do të përmbushen nga nxënësi në fazën e parë të projektit.

* Identifikojnë dhe vlerësojnë burimet e nevojshme për realizimin e projektit.
* Demonstrojnë solidaritet në grup dhe konkurrojnë me ndershmëri gjatë realizimit të detyrave të caktuara.
* Demonstrojnë vetëbesim dhe shkathtësi personale e ndërpersonale.
* Bashkëpunojnë dhe mirëkuptojnë të tjerët.
* Menaxhojnë dhe zgjidhin konfliktet në grup.

**Kohëzgjatja**: 1 orë mësimore (1 orë = 45 minuta)

**Organizimi**:

Klasa ndahet në 4 grupe dhe përcaktohen detyrat përkatëse për çdo grup. Grupi i nxënësve zgjedh liderin e grupit dhe ndan detyrat për çdo pjesëtar të grupit.

**Grupi i parë**: Filozofia e shekullit XVII

* Identifikon faktorët ekonomikë, socialë e kulturorë që ndikuan në lindjen e rrymave filozofike të shekullit XVII.
* Përfaqësuesit kryesor të filozofisë së shekullit XVII.
* Ndikimi që filozofët kishin tek njëri-tjetri.
* Mendimi filozofik i çdo përfaqësuesi të filozofisë së shekullit XVII.

**Grupi i dytë**: Filozofia e shekullit XVIII

* Identifikon arritjet shkencore, letrare të informacionit dhe shtypit në periudhën filozofike të shekullit XVIII.
* Liston përfaqësuesit kryesorë të kësaj periudhe.
* Identifikon mendimin filozofik të çdo përfaqësuesi të filozofisë së shekullit XVIII.
* Analizon ndikimin e mendimit të tyre në zhvillimin e shoqërisë të asaj kohe.

**Grupi i tretë**: Filozofia e shekullit XIX

* Identifikon ngjarjet historike dhe zhvillimet ekonomike, shoqërore, kulturore në Evropën e shekullit XIX.
* Liston përfaqësuesit kryesorë të kësaj periudhe.
* Jep argumente për ndikimin e mendimit të tyre filozofik në zhvillimin e shoqërisë në të gjitha fushat e saj.
* Analizon teoritë e tyre dhe kritikat që u janë bërë.

**Grupi i katërt**: Filozofia bashkëkohore e shekullit XX

* Identifikon dhe argumenton zhvillimet shkencore që i dhanë filozofisë mundësi zhvillimi.
* Liston përfaqësuesit e mendimit filozofik të shekullit XX.
* Vlerëson ndikimin e fuqishëm të filozofisë në ngjarjet kryesore të shekullit XX.
* Analizon teoritë kryesore që identifikuan filozofinë e shoqërisë bashkëkohore.

**Pritshmëritë**

* Në fund të orës së parë përcaktohet koha, nxënësi do të ketë në dispozicion kohë për përzgjedhjen paraprake të informacionit.

**Zhvillimi i orës së dytë (tremujori i dytë)**

**Faza e dytë**:

* Monitorimi i punës kërkimore të grupeve

**Qëllimi**:

* Aftësia e nxënësve për të identifikuar informacionin e duhur, për të përpunuar në mënyrë të pavarur.
* Aftësia për të punuar në grup dhe për të marrë përsipër përgjegjësi personale.

**Kompetencat**:

Rezultatet e të nxënit që do të përmbushen nga nxënësi në fazën e dytë të projektit.

* Japin dhe marrin informacione në mënyrë konstruktive.
* Respektojnë rregullat e komunikimit në grup.
* Zbatojnë hapat e zgjidhjes së problemit.
* Vlerësojnë cilësinë e informacionit kundrejt qëllimit për të cilin duhet ky informacion.
* Menaxhojnë informacionin në mënyrë kritike.

**Kohëzgjatja**: 1 orë mësimore (1 orë = 45 minuta)

**Organizimi**:

* Nxënësit grupohen sipas grupeve.
* Lideri i grupit dhe mësuesja monitorojnë punën e bërë nga secili pjesëtar i grupit.
* Identifikohen vështirësitë që janë hasur gjatë realizimit të detyrës.
* Përcaktohen teknikat dhe mënyrat e prezantimit të projektit.

**Pritshmëritë**

* Përcaktohet koha që ka në dispozicion për të paraqitur projektin.
* Paracakton teknikat, mënyrat se si do ta paraqesin atë në mënyrë që të krijohen kushte për realizimin e projektit.

**Zhvillimi i orës së tretë (tremujori i tretë)**

**Faza e tretë**:

* Prezantimi dhe vlerësimi i projektit

**Qëllimi**:

* Aftësia e nxënësve për të prezantuar detyrën si përfaqësues i një grupi, për të shprehur qartë dhe saktë, në gjuhën amtare.
* Demonstrimi i vetëbesimit dhe vetëvlerësimit.
* Aftësimi i tyre për të shprehur tolerancë dhe solidaritet në grup.

**Kompetencat**:

Rezultatet e të nxënit që do të përmbushen nga nxënësi në fazën e tretë të projektit.

* Komunikojnë dhe shprehen qartë në gjuhën amtare.
* Përpunojnë në mënyrë kritike informacionin e përzgjedhur nga vetë ata.
* Gjykojmë drejt në bazë të analizës dhe sintezës të fakteve dhe situatave.
* Përzgjedhja e teknikave, aplikacioneve të duhura për të prezantuar projektin

**Kohëzgjatja**: 1 orë mësimore (1 orë = 45 minuta)

**Organizimi**:

* Nxënësit të grupuar paraqesin detyrën e tyre sipas kontributit që kanë në grup.

**Vlerësimi**:

* Mbahen shënime për çdo nxënës në mënyrë individuale dhe për grupin në përgjithësi.
* Bëhet vlerësimi dhe vetëvlerësimi sipas peshës që kanë zënë në grup dhe aftësisë për ta prezantuar detyrën.
* Vlerësimi bazohet në mënyrën se si janë përmbushur kompetencat të përcaktuar në rezultate të nxënit në të tre fazat e realizimit të projektit.

**Pritshmëritë**

* Theksohet nëse projekti e realizoi qëllimin final.